Do‘stov Ostonadagi turnirning juftlik bahslarida yarim finalga chiqdi

O‘zbekistonning ikkinchi raqamli raketkasi Farrux Do‘stov Qozog‘istonning Ostona shahrida o‘tkazilayotgan “Chellenjer” turkumiga kiruvchi musobaqalarning juftlik bahslarida yarim finalga chiqdi. Bu haqda 12news.uz xabar berdi.

Sovrin jamg‘armasi 75 ming AQSh dollariga teng musobaqaning chorak final bosqichida dunyoning 227-raketkasi Do‘stov italiyalik Matteo Volante bilan Aleksandr Kudryavsev (Rossiya) hamda Dmitriy Jirmont (Belorussiya) duetini 7:5, 6:7, 10:7 hisobida mag‘lubiyatga uchratdi.
Endi musobaqaning finaliga chiqish uchun Do‘stov va Volante juftligi qozog‘istonlik  Andrey Golubev hamda Yevgeniy Korolyovlarga qarshi bahs olib boradi.
Eslatib o‘tamiz, 21-fevral kuni musobaqaning yakkalik bahslari yarim finaliga chiqish uchun Do‘stov italiyalik Matteo Violaga qarshi kortga chiqadi.